OzLabs/hebrew-wiki-articles huggingface dataset:
נפת ראשיא

נפת ראשיא (בערבית: قضاء راشيا) היא נפה מנהלתית במחוז אל-בקאע, שבדרום לבנון. בירת המחוז היא העיר ראשיא.

מרבית תושבי הנפה הם דרוזים, לצידם חי מיעוט נוצרי. תושבים רבים מהגרים מהמחוז לערים הגדולות בלבנון, דוגמת ביירות.

במהלך מלחמת האזרחים בלבנון, האזור לא הושפע במיוחד כמו שאר האזורים במדינה.

מבחינה גאוגרפית, הנפה גובלת ברכס מול הלבנון הגובל בסוריה.

==קישורים חיצוניים==

קטגוריה:לבנון: נפות
שרמן (אי, אנטארקטיקה)

תצלום לוויין של אזור האי ת'רסטון (במרכז התמונה) והאי שרמן (בחלקה התחתון של התמונה) המוקף מדף קרח
האי שרמן (באנגלית: Sherman Island) הוא אי מכוסה קרח, המוקף על ידי מדף הקרח אבוט, שבאנטארקטיקה.

האי ממוקם דרומית לאי ת'רסטון, במרכז מפרצון פיקוק.

אורכו של האי 51 קילומטרים, ורוחבו 19 קילומטרים.

שטחו של האי 1,121 קמ"ר.

== היסטוריה ==
=== מיפוי האי ===

האי מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של אדמירל הצי פורסט שרמן (Forrest Sherman), מצי ארצות הברית, שעמד בראש אגף המבצעים של הצי בין השנים 1949–1951, שבהן נערך הצי לסייע לחקר אנטארקטיקה במסגרת השנה הגאופיזית הבינלאומית.

== לקריאה נוספת ==

<div class="mw-content-ltr">• M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter, Editors, [https://books.google.co.il/books?id=NXhFAgAAQBAJ&pg=PA233&lpg=PA233&dq=%22Sherman+Island%22+Antarctica&source=bl&ots=13GwrQ3JeF&sig=ACfU3U2EHECtSc5P_I3lP5ZmVMrr88pcXg&hl=en&sa=X&ved=2ahUKEwivuuLj8urmAhUQyaQKHWsdDXw4ChDoATACegQIChAB#v=onepage&q=%22Sherman%20Island%22%20Antarctica&f=false Antarctic Palaeoenvironments and Earth-Surface Processes]</div>

<div class="mw-content-ltr">• Cochran, J. & Jacobs, S. & Tinto, K. & Bell, Robin. (2014) [https://www.researchgate.net/publication/273981584_Bathymetric_and_oceanic_controls_on_Abbot_Ice_Shelf_thickness_and_stability Bathymetric and oceanic controls on Abbot Ice Shelf thickness and stability], The Cryosphere. 8. 877-889. 10.5194/tc-8-877-2014</div>

<div class="mw-content-ltr">• J.A. GRIGGS, J.L. BAMBER, [https://pdfs.semanticscholar.org/537a/c369f8f97cea5528c8ec9b9212accba653c7.pdf Antarctic ice-shelf thickness from satellite radar altimetry], Journal of Glaciology, Vol. 57, No. 203, 2011, P 485</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13719 האי שרמן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13160&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי שרמן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13719&fid=antgeo_121 תצלום לוויין של אזור האי שרמן]
* [https://www.weatherhq.co.nz/sherman-island תחזית מזג אוויר עדכנית עבור האי שרמן]
* [https://www.yr.no/place/Antarctica/Other/Sherman_Island/long.html תחזית מזג אוויר עדכנית ארוכת טווח עבור האי שרמן]

== הערות שוליים ==

שרמן
חוש-חש הבלש: הסרט

חוש-חש הבלש: הסרט (באנגלית: Inspector Gadget's Last Case: Claw's Revenge, בתרגום לעברית: "המקרה האחרון של המפקח גאדג'ט [חוש-חש הבלש]: נקמתו של קלאו [ד"ר רשע]") הוא סרט הנפשה טלוויזיוני אמריקאי, מסוגת קומדיה, אקשן והרפתקאות, אשר מבוסס על סדרת ההנפשה "חוש חש והחושחשים". הסרט בוים על ידי מייקל מליאני, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הראשון בסדרה.

הסרט שודר לראשונה בארצות הברית בערוץ ניקלודיאון ב-6 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-73 דקות, ושפת המקור שלו היא אנגלית.

== תקציר העלילה ==
עלילת הסרט מתרחשת מספר שנים לאחר עלילת הסדרה "חוש-חש הבלש", ניתן להסיק זאת לפי התבגרותה של קרן, האחיינית של חוש-חש. בסרט, חוש-חש נאלץ להיפרד מהרכב האהוב שלו, אשר מתחיל להראות סימני עייפות. במקום רכבו הקודם, חוש-חש מקבל מהבוס שלו, המפקח שפמון, מכונית חדשה המצוידת בטכנולוגיות חדישות. תוך כדי, בלש חדש אשר לא נראה מעולם, מחליף את חוש-חש כגיבור העיר, דבר הגורם לו לקנא.

== מדבבים ==
=== מדבבים מקוריים ===
* מוריס לאמרץ - חוש-חש הבלש
* טיגן מוס - קרן
*בריאן דראמונד - ד"ר רשע
*ג'ים בירנס - המפקח שפמון

=== מדבבים בעברית ===
דיבוב הסרט בעברית נעשה על ידי עמי מנדלמן, והופק על ידי יעל אללוף ודן שצברג.
* עמי מנדלמן
* אורלי תגר
* גדי לוי
* דן שצברג
* רועי קקון
* טליה ברקאי
* יונתן מנדלמן

== הפקה ==
אף על פי שעיצובי הדמויות בסרט זהים לסדרת הטלוויזיה, SIP Animation, האולפן שעיצב את הדמויות בסדרה, לא היה מעורב בהפקת הסרט.

== קישורים חיצוניים ==

* 

== הערות שוליים ==

קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים מבוססי סדרות טלוויזיה
קטגוריה:סרטי 2002
קטגוריה:סרטים באנגלית
קטגוריה:סרטי טלוויזיה אמריקאיים
עיפה

עֵיפָה הוא דמות מקראית, בנו בכורו של מדין ונכדם של אברהם וקטורה. לעיפה היו ארבעה אחים: עפר, חנך, אבידע ואלדעה.<ref name="תנך|בראשית|כה|ד"></ref><ref name="תנך|דברי הימים א|א|לג"></ref>

==אזכורים בתנ"ך==
עיפה מוזכר ברשימת צאצאי אברהם וקטורה כבן של מדין<ref name="תנך|בראשית|כה|ד"/>:
:
עיפה מופיע גם ברשימה המקבילה בדברי הימים<ref name="תנך|דברי הימים א|א|לג"/>.

עיפה מוזכר בנבואת ישעיהו יחד עם מדין<ref></ref>:

:בדברי הימים מופיעים שני אנשים נוספים שנושאים את השם עיפה: פילגש של כלב בן יפונה<ref></ref> ובן של יהדי<ref></ref>, מצאצאי כלב. היו שכתבו שהשימוש בשמות אלו מצביע על יחסי קרבה בין בני כלב ושבטי המדינים.<ref name=":0">ישראל אפעל, עיפה, אנציקלופדיה מקראית, כרך ו', עמוד 214</ref>

==זיהוי==
בתרגום השבעים מתועתקת האות ע שבעיפה כ-ע' חיכית, כך שהשם עיפה נשמע דומה לשבט Khaiapa המופיע בכתובות של מלכי אשור. שבט זה מופיע בכתובת של תגלת-פלאסר השלישי כשבט נוודים שנכנע לפניו בעת מסעו לסביבת ארץ ישראל. בכתובת של סרגון השני מוזכר השבט בין ארבעה שבטים שהוכו בידי אשור וחלקם הוגלו לשומרון. פרופ' ישראל אפעל כותב באנציקלופדיה מקראית שהם שכנו כנראה בצפון ערב, באזור מדין<ref name=":0" />. היו שזיהו אותה כמתגוררים באזור אל-מדינה<ref>History of Babylonia and Assyria, Cambridge University Press, 2015, page 164</ref>.

==הערות שוליים==

קטגוריה:אישים בפרשת חיי שרה
קטגוריה:בני מדין
גא"זאון נקסט

גא"זאון נקסט (ברוסית: ГАЗон NEXT, באנגלית: GAZon NEXT) היא משאית סובייטית מתוצרת יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (Горьковский автомобильный завод, ГАЗ) אשר מיוצרת משנת 2014 ברוסיה.

=="גא"זאון נקסט"==

* "גא"זאון נקסט" הם סדרות של משאיות בגודל בינוני שיועדו לשימוש בסוגי כבישים סלולים.
* סוגי תא נהג: תא נהג סטנדרטי (2 דלתות, 3 מושבים), תא נהג כפול (4 דלתות, עד 7 מושבים).
* סוגי מנועים: מנוע קדמי - 4.3 ליטר, מנוע טורבו דיזל, (במספר דגמים הורכב מנוע קדמי הפועל באמצעות גז מתאן).
* סוגי הנעות: הנעה אחורית 4x2, הנעה כפולה 4x4.
* מנוע קירור אוויר.
* גובה טעינה (מעל פני הכביש): פחות מ-1.1 מטר.
* צמיגים בקוטר 19.5 אינץ'.
* באפריל 2014 הוצגו שני דגמים חדשים: רכב משולב לתחזוקת כבישים עירוניים ושיפור העיר, משאית זבל טעינה אחורית.
* נכון לשנת 2017 מוצעים כ -300 שינויים במרכב ה-"GAZON NEXT".
* מחיר היחידה לדגם בסיסי של "גא"זאון נקסט" עמד על 1,400,000 רובל רוסי (נכון לסוף שנת 2015).

==דגמים==
* "GAZ C41R11" - שלדה ומשאית מטען עם בסיס גלגלים באורך 3,770 מ"מ, ומנוע "Cummins ISF 3.8s41R154".
* "GAZ C41R13" - שלדה ומשאית משא עם בסיס גלגלים באורך 3,770 מ"מ ומנוע "YaMZ-53441".
* "GAZ C41R16" - שלדה ומשאית מטען עם בסיס גלגלים של 3,770 מ"מ עם מנוע המופעל באמצעות גז טבעי (מתאן) מסוג "YaMZ-543 CNG", ייצור משנת 2016.
* "GAZ C41R31" - שלדה ומשאית מטען עם בסיס גלגלים של 4,515 מ"מ ומנוע מסוג "Cummins ISF 3.8s41R154".
* "GAZ C41R33" - שלדה ומשאית מטען עם בסיס גלגלים של 4,515 מ"מ ומנוע מסוג "YaMZ-53441".
* "GAZ C41R36" - שלדה ומשאית המשולבת עם בסיס גלגלים של 4,515 מ"מ עם מנוע גז "YaMZ-543 CNG" באמצעות גז טבעי דחוס (מתאן), ייצור משנת 2016.
* "GAZ C41RB3" - שלדה ומשאית מטען עם בסיס גלגלים של 5,150 מ"מ ומנוע מסוג "YaMZ-53445" במשקל ברוטו של 10 טון, ייצור מאז 2017.
* "GAZ C42R13" - שלדה ומשאית מטען עם תא כפול (קבינה) בן 7 מושבים עם בסיס גלגלים בגודל 3,770 מ"מ וסוג מנוע מסוג "YaMZ-53441", ייצור משנת 2015.
* "GAZ C42R31" - שלדה ומשאית מטען עם תא כפול בן 7 מושבים עם בסיס גלגלים בגובה 3,770 מ"מ וסוג מנוע "ISF3.8 של Cummins".
* "GAZ C42R33" - שלדה ומשאית מטען עם תא כפול עם 7 מושבים עם בסיס גלגלים של 4,515 מ"מ וסוג מנוע "YaMZ-53441", ייצור משנת 2015.
* "GAZ C42R36" - שלדה ומשאית מטען עם תא כפול עם 7 מושבים עם בסיס גלגלים של 4,515 מ"מ וסוג מנוע גז "YaMZ-543 CNG" באמצעות גז טבעי דחוס (מתאן), ייצור משנת 2016.
* "GAZ C47R13" היא משאית להפעלה כחלק מרכבת כביש במשקל ברוטו של 12 טון, ייצור משנת 2016.

== גלריה ==
<gallery mode="packed" heights="160">
קובץ:Garbage truck GAZon NEXT.jpg |"גא"זאון נקסט"
קובץ: Police special vehicle GAZon NEXT.JPG|"גא"זאון נקסט" - ניידת משטרה
קובץ: МВ-5 ГАЗ Next.jpg|"גא"זאון נקסט" - מכלית (משאית)
קובץ:GAZ GAZon Next double cab.jpg | "גא"זאון נקסט" בתצורת קבינה (תא נהג) כפולה
קובץ:DayTechnologies2017p2-92.jpg | "גא"זאון נקסט", הנעה 4x4
</gallery>

==ראו גם==
* GAZ 66
* גא"ז 63
* גא"ז סובול

==קישורים חיצוניים==

* 
* 
* 
* 

==הערות שוליים==

קטגוריה:משאיות
קטגוריה:משאית מכלית
קטגוריה:כלי רכב סובייטיים
קטגוריה:כלי רכב שהושקו ב-2014
קטגוריה:כלי רכב גא"ז
טרינום

באלגברה אלמנטרית, טרִינוֹם (בעברית: תלת־איבר) הוא פולינום המורכב משלושה איברים או מונומים.

==ביטויים טרינומיים==
#<math>3x+5y+8z</math> עם המשתנים <math>x,y,z</math>
#<math>3t+9s^2+3y^3</math> עם המשתנים <math>t,s,y</math>
#<math>3ts+9t+5s</math> עם המשתנים <math>t,s</math>
#<math>Ax^ay^bz^c+Bt+Cs</math> עם המשתנים <math>x,y,z,t,s</math>, הקבועים <math>a,b,c</math> מספרים שלמים אי־שליליים ו־<math>A,B,C</math> קבועים ממשיים.
#<math>Px^a+Qx^b+Rx^c</math> עם המשתנה <math>x</math>, הקבועים <math>a,b,c</math> מספרים שלמים אי־שליליים ו־<math>P,Q,R</math> קבועים ממשיים.

==משוואה טרינומית==
משוואה טרינומית היא משוואה פולינומית הכוללת שלושה איברים. דוגמה לכך היא המשוואה <math>x=q+x^m</math> שנחקרה על ידי יוהאן היינריך למברט ב.

===מקרה פרטי: טרינום ריבועי===
בבתי הספר בישראל פירוק טרינום ריבועי נלמד החל מכיתה ט' כתחליף לנוסחת השורשים לפתרון משוואה ריבועית. טרינום מסוג זה מיוצג באופן הבא: <math>ax^2+bx+c</math>.

במקרים אלה נחפש שני מספרים <math>a_1,a_2</math> המקיימים את השוויונות <math>a_1+a_2=b,\ a_1a_2=ac</math>, שכן אז ניתן לפרק כך:
:<math>ax^2+bx+c=ax^2+a_1x+a_2x+c=ax\left(x+\frac{a_1}{a}\right)+a_2\left(x+\frac{c}{a_2}\right)=(ax+a_2)\left(x+\frac{a_1}{a}\right)</math>
(השוויון <math>a_1a_2=ac</math> גורר את השוויון <math>\frac{a_1}{a}=\frac{c}{a_2}</math> ולכן ניתן להוציא את הגורם המשותף <math>x+\frac{a_1}{a}=x+\frac{c}{a_2}</math>).

לדוגמה, הפולינום <math>x^2+3x+2</math> הוא דוגמה לטרינום שמקדם החזקה הגבוהה ביותר הוא 1. מנוסחת השורשים נקבל שהשורשים של הפולינום הם <math>x_1=-1,\ x_2=-2</math>.
נחפש שני מספרים <math>a_1,a_2</math> שמקיימים את השוויונות <math>a_1+a_2=3,\ a_1a_2=2</math>. המספרים <math>a_1=1,a_2=2</math> מקיימים את השוויונות הללו, ולכן נוכל לפרק כך:
:<math>x^2+3x+2=x^2+x+2x+2=x(x+1)+2(x+1)=(x+2)(x+1)</math>
ונקבל מהפירוק כי שורשי הפולינום הם <math>x_1=-2,\ x_2=-1</math>.

דוגמה נוספת, הפולינום <math>3x^2-2x-5</math> הוא דוגמה לטרינום שמקדם החזקה הגבוהה ביותר שונה מ־1. מנוסחת השורשים נקבל שהשורשים של הפולינום הם <math>x_1=-1,\ x_2=\frac53</math>.
נחפש שני מספרים <math>a_1,a_2</math> שמקיימים את השוויונות <math>a_1+a_2=-2,\ a_1a_2=-15</math>, המספרים <math>a_1=-5,\ a_2=3</math> מקיימים את השוויונות הללו, ולכן נוכל לפרק כך:
:<math>3x^2-2x-5=3x^2+3x-5x-5=3x(x+1)-5(x+1)=(x+1)(3x-5)</math>
ונקבל מהפירוק כי שורשי הפולינום הם <math>x_1=-1,\ x_2=\frac53</math>.

אותה תוצאה יכולה להינתן על ידי חוק רופיני, אך עם תהליך מורכב וארוך יותר.

==קישורים חיצוניים==
*

==הערות שוליים==

קטגוריה:פולינומים
קטגוריה:אלגברה בסיסית
קטגוריה:3 (מספר)
מריאן לנגביץ'

מריאן לנגביץ (בפולנית: Marian Langiewicz; 5 באוגוסט 1827, קרוטושין – 11 במאי 1887, איסטנבול) היה קצין פולני, מראשי מרד ינואר.

== ביוגרפיה ==
מריאן לנגביץ' נולד בעיירה קרוטושין שאז הייתה חלק של פרוסיה. הוא למד בפוזנן, ברסלאו ופראג. לאחר סיום הלימודים הוא שירת מספר שנים בצבא הפרוסי ולאחר סיום השרות עבר לפריז.

בהיותו בצרפת הוא היה מורה בבית הספר לקצינים שאורגנה על ידי לודוויג מרוסלבסקי לגולים ממוצא פולני. בעקבות מחלוקת בינם, לנגביץ' עזב את בית הספר.

בשנים 1860–1861 הוא השתתף בלחימה בכוחות של ג'וזפה גריבלדי. לאחר סיום הלחימה הוא נותר באיטליה והיה מלמד בבית הספר לקצינים בצעירים פולנים.

לאחר תחילת מרד ינואר לנגביץ' חזר לשטחי פולין, קודם לדרגת גנרל והיה מפקד של היחידות בדרום פולין. הוא הקים יחידה שמנתה כ-3,000 חיילים ולחם באזור וונחוצק. במרץ 1863 מונה באופן רשמי למפקד העליון של כוחות המרד. לאחר מספר הפסדים בשדה הקרב, לנגביץ' נמלט לשטח בשליטת האימפריה האוסטרו-הונגרית. הוא נשפט לשנתיים מעצר.

בשנת 1867 הוא עבר לאימפריה העות'מאנית ושירת בצבא האימפריה. הוא ניסה להקים יחידה פולנית אך ללא הצלחה.

לנ'גביץ' נפטר באיסטנבול ונטמן בבית הקברות היידארפשה בעיר ליד אשתו.

== קישורים חיצוניים ==

* [https://en.wikisource.org/wiki/1911_Encyclopædia_Britannica/Langiewicz,_Maryan קורות חיים]
* 
* 

קטגוריה:גנרלים פולנים
קטגוריה:אנשי צבא פרוסים
קטגוריה:פולנים שנולדו ב-1827
קטגוריה:פולנים שנפטרו ב-1887
מבצע נחלין

מבצע נחלין (מבצע אריה) היה פעולת תגמול, שביצע כוח מחטיבת הצנחנים ב-28 במרץ 1954 בכפר נחאלין שבגוש עציון (אז בשליטת ירדן). בפעולה נהרגו תשעה לוחמים ערבים. הפשיטה על נחאלין התרחשה בעקבות טבח מעלה עקרבים ורצח שומר בכסלון, בעקבות חשד כי המרצחים הגיעו מנחלין.

בנסיגה הוצב מארב לכוח הישראלי, וזה הסתער עליהם בפקודתו של אהרן דוידי הסמג"ד, בניגוד לתורת הלחימה עד אז, על פיה יש לתפוס מחסה בעת היתקלות ממארב. הפעולה בנחלין הייתה נקודת מפנה בתגובה הצה"לית להיתקלות ממארב.

== מהלך הפעולה ==
בתגובה לטבח במעלה עקרבים ורצח השומר במושב כסלון, אישרה הממשלה בראשות משה שרת ושר הביטחון פנחס לבון לבצע פעולת תגמול "מצומצמת". אריק שרון, שמונה בינואר למג"ד 890 + 101 תכנן פעולה גדולה שאליה יצאו 60 לוחמים.

כח הסיירת בפיקוד מאיר הר-ציון יצא ממבוא ביתר והוביל את הצנחנים. שלוש מחלקות נערכו למארבים בדרכים המובילות לכפר, וכוח נוסף בפיקודו של הסמג"ד דוידי פשט על הכפר, פגע במוכתר והרס בתים. בנסיגה, אנשי המשמר הלאומי הערבי הציבו מארב לכוח הישראלי, וזה הסתער עליהם בפקודתו של אהרן דוידי (הייתה זו פעולת התגמול הראשונה בה השתתף) בניגוד לתורת הלחימה עד אז, על פיה יש לתפוס מחסה בעת היתקלות ממארב - לפי תורות הלחימה הבריטית במלחמת העולם השנייה. לפי מורשת צה"ל, פעולת נחלין הייתה נקודת מפנה בתגובה הצה"לית להיתקלות ממארב.

== תוצאות הפעולה ==
ארבעה אנשי המשמר הלאומי הערבי, תושבי המקום, וחמישה חיילי הלגיון כולל קצין בדרגת קולונל (המקבילה לדרגת אלוף-משנה) נהרגו ממארב צה"ל, בעת שחשו למקום כתגבורת מבית לחם.

בעקבות הפעולה בנחלין חודשה העוינות בין ממשלת בריטניה לישראל.

== הערות שוליים ==

קטגוריה:פעולות התגמול
נחאלין
קטגוריה:מעשי טבח בישראל
קטגוריה:1954 בישראל
נחאלין
קטגוריה:אריאל שרון
ויימאנו

ויימאנו (שם מדעי: Waimanu; מילולית ממאורית: "wai" - מים, "manu" - עוף) הוא סוג של פינגווין קדום, שחי במהלך הפלאוקן שלאחר הכחדת הקרטיקון הגדולה, לפני 58–60 מיליון שנה מהיום. סוג זה כולל מין יחיד - Waimanu manneringi. מין נוסף שנכלל בסוג - W. tuatahi הועבר לסוג Muriwaimanu ב-2018. מאובניו נתגלו בניו זילנד ב-1980, בחבל קנטרברי שבאי הדרומי ליד הנהר ואיפרה , ותוארו ב-2006.

הוויימאנו היה הקדום מכל הפינגווינים, וגם מראשוני העופות מהקבוצה הגדולה נאואווס. הוא היה שונה מאוד ממרבית הפינגווינים ודמה לעופות ימיים אחרים, כגון הצוללניים והאלקה הענקית, וככל הנראה היה חסר יכולת תעופה בהתאם למבנה הכנפיים הקצרות יחסית שלו. עם זאת, היה מבנה הכנף מפותח בהרבה ביחס למרבית הפינגווינים שכנפיהם התנוונו ושינו מצורתם כדי לעזור להם לשחות.

הוויימאנו הגיע לגובה של 80 סנטימטרים עד מטר, דמה במראהו לצוללן וככל הנראה חי באופן דומה, שחה במהירות מתחת למים וניזון מדגים אותם תפס עם מקורו הארוך.

==קישורים חיצוניים==

קטגוריה:פינגוויניים פרהיסטוריים
קטגוריה:בעלי חיים שחיו בפלאוקן באוקיאניה
קטגוריה:עופות שחיו בפלאוגן
קטגוריה:ניו זילנד: מאובנים
קטגוריה:מאובני טקסונים שתוארו ב-2006
AEW Revolution

{| class="wikitable" align="left"
|-
! colspan="3" align="center" | Revolution
|-
| ארגון || colspan="2" | All Elite Wrestling
|-
| האירוע הראשון || colspan="2" | Revolution (2020)
|}
Revolution הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה בשלהי חודש פברואר-תחילת חודש מרץ. האירוע הראשון התקיים בשנת 2020. האירוע של שנת 2021 היה אירוע השלם וצפה הראשון של AEW שנערך ביום ראשון. הוא נחשב לאחד מארבעת אירועי השלם וצפה הגדולים של הארגון, לצד Double or Nothing, All Out ו-Full Gear.

==תאריכים ואולמות==

{| class="wikitable"
|-
!style="background: #e3e3e3;" width="15%"|שם האירוע
!style="background: #e3e3e3;" width="15%"|תאריך האירוע
!style="background: #e3e3e3;" width="15%"|עיר ומדינה
!style="background: #e3e3e3;" width="15%"|אולם 
!style="background: #e3e3e3;" width="40%"|קרב מרכזי
|-
|Revolution (2020)
|29 בפברואר 2020
|שיקגו, אילינוי
|ווינטרסט ארנה
|כריס ג'ריקו (א) נגד ג'ון מוקסלי נגד קני אומגה על אליפות העולם של AEW
|-
|Revolution (2021)
|7 במרץ 2021
|ג'קסונוויל, פלורידה
|Daily's Place
|קני אומגה (א) נגד ג'ון מוקסלי בקרב מוות התפוצצות חוטי תיל על אליפות העולם של AEW
|-
|Revolution (2022)
|6 במרץ 2022
|אורלנדו, פלורידה
|אדישן פיננשייל ארנה
|"האנגמן" אדם פייג' (א) נגד אדם קול על אליפות העולם של AEW
|}

==קישורים חיצוניים==
* 

קטגוריה:אירוע היאבקות מקצועית
טינגמיאטורניס

טינגמיאטורניס (שם מדעי: Tingmiatornis) הוא סוג של עוף ימי בן הקבוצה הקדומה אורניתורה, אשר חי באזור הארקטי של נונאווט שבקנדה במשך הקרטיקון העליון שלפני 92 מיליון שנה בגיל הטורון. מאובני סוג זה התגלו במשקעים בעומק 3 מטרים, והם תוארו ב-2016 ומשמעות השם הוא: "Tingmiat" - "בעל כנף" בשפות האינוקטיטוט והסיומת "ornis" לעוף. בסוג נכלל מין אחד - Tingmiatornis arctica, שמשמעות שמו היא: "ארקטית".

לא ידוע הרבה על עוף זה, אך העצמות המעטות נמצאו ובייחוד עצם הזרוע הארוכה שהכילה מפרקים כדוריים. העוף בעל מבנה עצמות מעובות שהזכיר מבנה עצמות של עוף מים כמו צוללן. העוף הגיע לגובה 30–60 סנטימטרים, ובמראהו דמה לעוף הקדום איכתיאורניס שהיה בעל שיניים. עם זאת המבנה שלו היה כבד בהרבה מהאיכתיאורניס ודמה יותר לעופות ים מודרניים כמו צוללן או קורמורן מודרני. לא ברור אם היה יכול לעוף.

לצידו של הטינגמיאטורניס התגלו מינים שונים של זוחלים ימיים כמו אלאסמוזאוריים צעירים, זוחלים מהסדרה הקדומה כוריסטודרה, צבים קדומים, דגי גרם שונים ועוד. באותו זמן האזור הארקטי היה חמים בהרבה, עד 14 צלזיוס בממוצע. טמפרטורה זו התאימה ביותר לקינון והטלת ביצים, אף שלא נמצאו ממצאים של קינים בשטח. העוף היה מסורבל על היבשה ושלה דגים ממי החופים או ממים מליחים.

==קישורים חיצוניים==

קטגוריה:עופות קמאים
קטגוריה:עופות שחיו בקרטיקון עליון
קטגוריה:עופות שחיו בקרטיקון עליון באמריקה הצפונית
קטגוריה:קנדה: מאובנים
קטגוריה:מאובני טקסונים שתוארו ב-2016
המורה לאנגלית (סרט)

המורה לאנגלית (באנגלית: The Operative) הוא סרט קולנוע מסוגת מתח בהפקה בינלאומית של ישראל, ארצות הברית, גרמניה וצרפת בבימויו של יובל אדלר. הסרט מבוסס של ספרו של יפתח רייכר-עתיר, "המורה לאנגלית". בסרט משחקים דיאן קרוגר, מרטין פרימן וקס אנבר. בסרט השתתפו גם שחקנים ישראליים כמו רותם קינן, לנה אטינגר, יואב לוי, יוחנן הרסון, גל פרידמן, אוהד קנולר, דורון צברי, לירון לבו, אריה צ'רנר, ולדימיר פרידמן, חנה ג'האן פרוז ויעקב זדה-דניאל. הסרט הוקרן לראשונה בפסטיבל הסרטים הבינלאומי בברלין בפברואר 2019. הוא הופץ ב-2 באוגוסט על ידי "Vertical Entertainment".

==תקציר עלילה==

הסרט מתחיל בשיחת טלפון שמקבל תומאס (מרטין פרימן) מרייצ'ל (דיאן קרוגר), סוכני מוסד לשעבר, ובה היא אומרת מילות קוד מסוימות. מתברר שרייצ'ל אמרה קוד שנועד לחלץ אותה מאיראן. סיפורם של תומאס ושל רייצ'ל נחשף כאשר תומאס נדרש להעריך את רמת הסיכון שנובעת מרייצ'ל. תומאס הפעיל בעבר את רייצ'ל כסוכנת באיראן כדי לעכב את קצב פיתוח תוכנית הגרעין במדינה.

== קישורים חיצוניים ==

קטגוריה:סרטי 2019
קטגוריה:סרטי מתח
קטגוריה:סרטי דרמה
אביב סולומון

אביב סולומון (נולד ב-10 בינואר 1995) הוא כדורגלן ישראלי המשחק בעמדת המגן השמאלי.

==קריירה==
סולומון שיחק בצעירותו במספר קבוצות, בהן: הפועל חיפה, מכבי חיפה, מ.ס. ג'וליס, מכבי נתניה, הפועל עפולה, עד שבגיל 19 הצטרף למחלקת הנוער של מכבי עירוני קריית אתא.

ב-10 באוקטובר 2014 ערך סולומון את הופעת הבכורה שלו בקבוצה הבוגרת בניצחון 0–2 נגד מכבי דלית אל-כרמל. ב-21 בנובמבר 2014 הבקיע את שער הבכורה שלו בקבוצה בניצחון 2–5 נגד מכבי סקציה מעלות תרשיחא. בעונת שיחק לסירוגין גם בקבוצה הבוגרת וגם בקבוצת הנוער בה כבש 14 שערי ליגה.

בקיץ חתם בהפועל נצרת עילית מהליגה הלאומית. ב-21 באוגוסט 2015 ערך את הופעת הבכורה שלו בהפסד 1–3 להפועל ראשון לציון. ב-2 במאי 2016 הבקיע את שער הבכורה שלו בקבוצה בניצחון 1–6 נגד מכבי קריית גת.

ב-14 ביוני 2017 חתם סולומון במ.ס. אשדוד מליגת העל. ב-30 ביולי 2017 ערך סולומון את הופעת הבכורה שלו בקבוצה בניצחון 1–3 נגד בית"ר ירושלים במסגרת גביע הטוטו. ב-26 בינואר 2019, הורחק בהפסד 1–4 לבית"ר ירושלים.

בתחילת קיץ סיכם סולומון בהפועל חדרה, אך כחודש לאחר מכן חתם בהפועל כפר סבא,, עמה ירד ליגה בסיום עונת 2020/2021.

ב-9 ביוני 2021 חתם סולומון לשנתיים בהפועל באר שבע.<ref></ref>

ב-23 ביוני 2023 חתם בבני סכנין.

== תארים ==
הפועל באר שבע
* גביע המדינה: 2021/2022
* אלוף האלופים: 2022

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:קריית אתא: כדורגלנים
קטגוריה:כדורגלני מכבי עירוני קריית אתא
קטגוריה:כדורגלני הפועל נוף הגליל
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני הפועל באר שבע
קטגוריה:כדורגלני בני סכנין
קטגוריה:בוגרי תיכון רוגוזין, קריית אתא
קטגוריה:ישראלים שנולדו ב-1995
La, la, la

La, la, la (בעברית: לה, לה, לה) הוא שיר של הזמרת הספרדייה מסיאל. את השיר כתבו מנואל דה לה קלבה ורמון ארקוסה. השיר ייצג את ספרד בתחרות האירוויזיון של שנת 1968, וזכה במקום הראשון. זו הייתה הפעם הראשונה שספרד זכתה בתחרות.<ref name="backup"></ref> מסיאל הוציאה את השיר באנגלית בשם ""He Gives Me Love (La, La, La)".<ref>Continuum Encyclopedia of Popular Music of the World 2003 0826463215 "Its apogee was 'La La La' (Massiel, Spain), the 1968 winner. By the mid-1990s, when many former Communist countries were joining Eurovision, the contest had lost touch with current trends in European music."</ref><ref>Geoff Tibballs The Good, the Bad and the Wurst 1472137078 2016 "Performing fifteenth out of the seventeen contestants was Spain's María Félix de los Ángeles Santamaría Espinosa, more conveniently known as Massiel. Her song, 'La La La', defined the term 'singalong' as it contained no fewer than 138 la's."</ref>

== האירוויזיון ==
ביצוע השיר זיכה את ספרד בפעם הראשונה בתחרות האירוויזיון. כותבי השיר, רמון ארקוסה ומנואל דה לה קלבה, ידועים בשם צמד דינאמיקו . זו הייתה הפעם הראשונה שהאירוויזיון שודר בטלוויזיה בצבע, והצופים ראו את זמרות הליווי של מסיאל בשמלות קצרות בצבע ירוק-כחול.

השיר "La, la, la" ניצח את השיר הפייבוריט נציג הממלכה המאוחדת "Congratulations" של קליף ריצ'רד בנקודה אחת בלבד.

הזמר ז'ואן מנואל סראט נבחר בתחילה לשיר את השיר בתחרות, והוא התכוון לשיר אותו בקטלאנית. אבל המדינה הספרדית בהנהגת פרנקו לא אפשרה זאת, והתעקשה על ביצוע בספרדית, השפה הרשמית בכל שטחי ספרד. לכן, ברגע האחרון, נבחרה מסיאל להופיע באירוויזיון. רק באירוויזיון 2004 בוצע שיר בקטלאנית בידי נציג של אנדורה.

סרט דוקומנטרי ששודר בטלוויזיה הספרדית בשנת 2008, טען שקאודיו פרנקו דאג להבטיח את הניצחון של ספרד בתחרות, כדי לשפר את תדמית המדינה בחו"ל.<ref name="fix"></ref><ref></ref> מסיאל זעמה על ההאשמות, והתעקשה שזכתה כי השיר היה יותר טוב, ופרנקו לא היה יכול לקנות קולות עבור המקום הראשון. היא האשימה את ערוצי הטלוויזיה הספרדים שהעלו את ההאשמות בגלל תחרות ביניהן.<ref></ref>

== הקלטות ==
מסיאל הקליטה את השיר בארבע שפות: ספרדית, איטלקית, גרמנית, כולם בשם "La, la, la", ובאנגלית בשם "He Gives Me Love (La, la, la)". גרסאות כיסוי הוקלטו על ידי הזמרת האיטלקייה מינה בתוכנית הטלוויזיה "קנצוניסימה" של רשת RAI, ועל ידי הזמרת הפינית קרולה. הלהקה סן אטיין הקליטה גרסת כיסוי נוספת עבור האלבום "A Song for Eurotrash" משנת 1998, עם מילים באנגלית שונות מהמקור.

הגרסה המצליחה ביותר של השיר הייתה של זמרת הפאדו הפורטוגזית עמליה רודריגז. הזמר הטורקי אלפאי הקליט גרסה בטורקית בשם "Sen Gidince & La La La". היידי בריהל ביצעה גרסת כיסוי של השיר בגרמנית.

== קישורים חיצוניים ==

* [http://www.diggiloo.net/?1968es מילות השיר]

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי אירוויזיון 1968
קטגוריה:שירי ספרד באירוויזיון
קטגוריה:שירים שזכו באירוויזיון
קטגוריה:שירים בספרדית
מיל מי-17

מיל מי-17 או מי-17 (באנגלית: Mil Mi-17, ברוסית: Ми-17. קוד נאט"ו: היפּ – Hip, בדומה למסוק מי-8) הוא מסוק תובלה סובייטי/רוסי, שתוכנן ויוצר על ידי מפעל המסוקים של מוסקבה ע"ש מ.ל. מיל (כיום יצרנית המסוקים הרוסית מיל), ומיוצר היום על ידי קאזאן מסוקים בשני מפעלים באולן-אודה ובקאזאן. הוא ידוע בשירות הרוסי בסימון Mi-8M.

זהו מסוק תובלה בינוני כפול־מנוע טורבו-ציר, המשמש למגוון רחב של שימושים אזרחיים וצבאיים. קיימות גרסאות "ספינת תותחים" (מחומשות בתותחים או מקלעים) ואחרות בהן ניתן להתקין 2 כנפי עזר בעלות 3 נקודות נשיאה חיצוניות (כל אחת) להתקנת מארזים נתיקים וחימוש מגוון, כולל פצצות, רקטות, תותחים ומקלעים.

ההבדל החיצוני הבולט ביותר בין מי-8 לבין מי-17 הוא שרוטור הזנב של המי-8 נמצא בצד ימין, בעוד שבמי-17 הוא בצד שמאל (מנקודת ראותו של טייס בקוקפיט). זאת למרות התמונה המצורפת של Mi-8MT בה רוטור הזנב נמצא בצד שמאל.

מסוק Mi-8MT של [[חיל האוויר של קזחסטן, עם כנפי עזר מותקנות עם פודי רקטות]]


== פיתוח ==
המסוק פותח על בסיס שלדתו וגופו של המסוק מי-8.

== גרסאות ==
נכון לתחילת שנת 2020, קיימות 61 גרסאות למסוק.



== מקורות ==

== קישורים חיצוניים ==

== הערות שוליים ==

קטגוריה:קצרמר ברית המועצות
קטגוריה:קצרמר רוסיה
קטגוריה:מסוקים
קטגוריה:מסוקי תובלה
קטגוריה:אמצעי לחימה סובייטיים
קטגוריה:אמצעי לחימה רוסיים
קטגוריה:מסוקי מיל
בית הכנסת בית-אל (קזבלנקה)

בית הכנסת בית-אל הוא בית כנסת בקזבלנקה שבמרוקו.

אף על פי שבעיר ישנם למעלה משלושים בתי כנסיות,<ref></ref><ref></ref> בית הכנסת נחשב לדבר מרכזי בקהילה היהודית התוססת שהייתה במקום בעבר.

בית הכנסת מתויר מאוד בגלל העיטורים העיצובים הרבים שיש בו.

בית הכנסת שופץ בשנת 1997.<ref></ref>

== הערות שוליים ==

קטגוריה:מרוקו: בתי כנסת
קטגוריה:בתי כנסת ספרדיים
קטגוריה:קזבלנקה: מבנים
בראיון ראסל

בראיון דמיטריס ראסל (באנגלית: Bryon Demetrise Russell; נולד ב-31 בדצמבר 1970) הוא כדורסלן עבר אמריקאי, אשר שיחק בליגת ה-NBA בין השנים 1993–2006. זכור בעיקר מתקופתו כשחקן יוטה ג'אז, בה שיחק ב-9 עונותיו הראשונות בליגה. ממוצעיו הכוללים לאורך 13 עונותיו ב-NBA הם 7.9 נקודות, 3.5 ריבאונדים ו-1.3 אסיסטים למשחק.

==קריירת מכללות==
ראסל נולד בעיר סן ברנרדינו אשר בקליפורניה, ובין השנים 1990–1993 למד באוניברסיטת המדינה של קליפורניה בלונג ביץ' ("לונג ביץ' סטייט"). ב-3 עונותיו בקבוצת הכדורסל של האוניברסיטה לא בלט במיוחד, ורשם ממוצעים של 11.7 נקודות, 6.6 ריבאונדים ו-1.6 אסיסטים למשחק.

==קריירה מקצועית==
===יוטה ג'אז===
בדראפט ה-NBA{{כ}} 1993 נבחר ראסל בבחירה ה-45 על ידי יוטה ג'אז, וב-3 עונותיו הראשונות בקבוצה הציג יכולת סולידית עם ממוצע של 4.2 נקודות למשחק כשחקן ספסל. בעונת הפך לשחקן חמישייה קבוע, לצד ג'ון סטוקטון, ג'ף הורנסק, קארל מלון וגרג אוסטרטאג, ותרם 10.8 נקודות ו-4.1 ריבאונדים בממוצע למשחק. באותה עונה השיגו הג'אז את המקום הראשון באזור המערבי עם מאזן הניצחונות הטוב בתולדות המועדון, 64–18. בפלייאוף 1997 גברה יוטה על לוס אנג'לס קליפרס, לוס אנג'לס לייקרס ויוסטון רוקטס, בדרך להעפלתה הראשונה אי פעם לגמר ה-NBA, בו הפסידה מול שיקגו בולס בתוצאה 2–4. בעונה העוקבת שוב סיימה יוטה עם המאזן הטוב ביותר במערב (62–20), והפסידה בפעם השנייה ברציפות מול הבולס בסדרת הגמר. במשחק השישי של הסדרה, כאשר הג'אז היו ביתרון 86–85, קלע מייקל ג'ורדן סל ניצחון מול ראסל ששמר עליו, ובכך העניק לבולס את הניצחון בסדרה ואת הזכייה באליפות. על אף הטענות של אוהדים רבים כי ג'ורדן ביצע על ראסל עבירה לפני הזריקה, ראסל עצמו הודה בשנת 2009 כי "בין אם ג'ורדן דחף אותי ובין אם לא, הוא בכל מקרה היה קולע את הזריקה".

ב-4 העונות הבאות המשיך ראסל להציג יכולת טובה ביוטה, אך הקבוצה לא הצליחה לשחזר את הישג ההעפלה לגמר ה-NBA. בעונת קלע שיא קריירה של 14.1 נקודות בממוצע למשחק.

===שלהי הקריירה===
לקראת עונת , לאחר 9 עונות ביוטה, חתם ראסל על חוזה בוושינגטון ויזארדס. בוושינגטון שיתף פעולה עם ג'ורדן, בעונתו האחרונה בקריירה. בעונת שיחק בלוס אנג'לס לייקרס לצד שאקיל אוניל, קובי בראיינט, קארל מלון וגארי פייטון, והעפיל עמם לגמר ה-NBA, בו הפסידו מול דטרויט פיסטונס (1–4). בשתי העונות הבאות, אשר היו האחרונות בקריירת ה-NBA שלו, שיחק עבור דנוור נאגטס.

בין השנים 2006–2009 שיחק בקבוצות "הוליווד פיים", "סנטה ברברה ברייקרס", "לונג ביץ' ברייקרס", "ניופורט ביץ' סרף" ו"לוס אנג'לס לייטנינג" מליגות כדורסל נמוכות בארצות הברית.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני וושינגטון ויזארדס
קטגוריה:כדורסלני לוס אנג'לס לייקרס
קטגוריה:כדורסלני דנוור נאגטס
קטגוריה:אמריקאים שנולדו ב-1970
רכס סאקסטון

רכס סאקסטון (באנגלית: Saxton Ridge) הוא רכס הרים בהרי הנסיך צ'ארלס, שבאנטארקטיקה.

רכס סאקסטון נמצא דרומית למסיב תומסון שברכס אראמיס.

הרכס מתנשא לגובה של 1,331 מטרים מעל פני הים.

== היסטוריה ==
=== גילוי ומיפוי הרכס ===

הרכס מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של הרכס ניתן לו על ידי ועדת השמות האנטארקטיים של אוסטרליה.

הרכס נקרא על שמו של ריצ'רד א. סאקסטון (R.A. Saxton), שהיה מפקד תחנת וילקס בשנת 1963.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13337 רכס סאקסטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2306 רכס סאסטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12776&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס סאקסטון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13337&fid=antgeo_120 תצלום לוויין של אזור רכס סאקסטון]
* [https://mapcarta.com/25595280 מפת אזור רכס סאקסטון]

== הערות שוליים ==

סאקסטון
איוויצה חורבאט

איוויצה חורבאט (בקרואטית: Ivan "Ivica" Horvat; 16 ביולי 1926 – 27 באוגוסט 2012) היה כדורגלן ומאמן קרואטי, ששיחק בעמדת הקשר אחורי עבור נבחרת יוגוסלביה.

==ביוגרפיה==

חורבאט נולד ב-16 ביולי 1926, בעיר סיסאק שנמצאת בקרואטיה, שבעבר הייתה שייכת ליוגוסלביה.

חורבאט שיחק את רוב הקריירה שלו במדי דינמו זאגרב שם ערך 507 הופעות בכל המסגרות. לאחר מכן עבר לאיינטרכט פרנקפורט, שם שיחק עד סוף הקריירה שלו. בשנת 2016 נבחר חורבאט להיות בנבחרת המצטיינת בכל הזמנים של דינמו זאגרב, והיה בהרכב לצד שחקנים גדולים כמו לוקה מודריץ' ודאבור שוקר.

בנבחרת יוגוסלביה שיחק חורבאט במשך 10 שנים, ולקח חלק בנבחרת במונדיאל 1950 ו-1954. בנוסף לכך, שיחק גם באולימפיאדת 1952 שנערכה בהלסינקי בירת פינלנד, וזכה עימה במדליית כסף לאחר הפסד בגמר לנבחרת הכישרונית של הונגריה.

ברבע גמר מונדיאל 1954 נגד גרמניה המערבית, חורבאט כבש שער עצמי שהעלה את הגרמנים ליתרון 1–0. השער נכבש בדקה ה-10 של המשחק, והיה לשער העצמי המהיר ביותר בהיסטוריית המונדיאל, עד שהשחקן הפרגוואי, קרלוס גמארה, ניפץ את השיא כאשר עשה זאת במונדיאל 2006 כעבור 3 דקות בלבד. גרמניה המערבית ניצחה בסוף המשחק בתוצאה 2–0. חורבאט ערך את הופעתו האחרונה במדים הלאומיים בשנת 1956.

לאחר פרישתו ממשחק היה חורבאט למאמן בקרואטיה ובגרמניה. תחילה היה כעוזר מאמן באיינטרכט פרנקפורט עד שהחליף את פול אוסוולד בתפקיד המאמן הראשי ב-1964. שנה אחר כך כבר פוטר כי קבוצתו לא צלחה בליגה. לאחר מכן עבר לדינאמו זאגרב עימה זכה בגביע הירידים, הטורניר הקודם של גביע אופ"א, ב-1967 לאחר ניצחון בשני משחקי הגמר על לידס יונייטד. משנת 1971 חזר חורבאט לבונדסליגה, הפעם לשאלקה 04, עימה זכה בגביע הגרמני ב-1972. הוא חזר אליה ב-1978 לאחר שאימן את רוט וייס אסן ווסטפאליה מהליגה השנייה. עם חזרתו פוטר במרץ של אותה עונה לאחר ביצועים לא טובים של הקבוצה ופרש מקריירת אימון אחר כך.

חורבאט נפטר ב-27 באוגוסט 2012, בניוויצה, קרק, שבקרואטיה בגיל 86.

==קישורים חיצוניים==

קטגוריה:מאמני כדורגל קרואטים
קטגוריה:כדורגלני איינטרכט פרנקפורט
קטגוריה:כדורגלני דינמו זאגרב
קטגוריה:מאמני איינטרכט פרנקפורט
קטגוריה:מאמני דינמו זאגרב
קטגוריה:מאמני פאוק סלוניקי (כדורגל)
קטגוריה:מאמני שאלקה 04
קטגוריה:מאמני כדורגל יוגוסלבים
קטגוריה:כדורגלני נבחרת יוגוסלביה
קטגוריה:כדורגלני מונדיאל 1950
קטגוריה:כדורגלני מונדיאל 1954
קטגוריה:כדורגלנים באולימפיאדת הלסינקי (1952)
קטגוריה:בלמי כדורגל יוגוסלבים
קטגוריה:בלמי כדורגל קרואטים
קטגוריה:ילידי 1926
קטגוריה:נפטרים ב-2012
לוטו–סודאל

לוטו–סודאל (בהולנדית: Lotto–Soudal) היא קבוצת אופני כביש מקצוענית בלגית, השייכת לדרג UCI Pro Teams של האיגוד הבינלאומי לאופניים (UCI). לוטו נחשבת לאחת הקבוצות הבלגיות הבולטות כיום והיא מצטיינת בעיקר בתחום המרוצים החד יומיים ומרוצי קטעים קצרים. לקבוצה גם קבוצת נשים שנקראת "לוטו–סודאל ליידיז".

== שמות ==
במהלך השנים שינתה הקבוצה פעמים רבות את שמה, אך השם לוטו נשאר איתה כמעט תמיד. בשנת 2015 עד שנת 2018, נקראה קבוצת לוטו אנ.אל יומבו ההולנדית בשם זה, דבר אשר גרם לבלבול מסוים בין הקבוצות, עד בשנת 2019 הקבוצה הזו הורידה את "לוטו" מהשם הזה. במהלך מרוצים מסוימים משנת 2016, כולל ג'ירו ד'איטליה 2018, שם הקבוצה שונה ל"לוטו–פיקס אול"(FixAll) וצבע המדים של הקבוצה שונה לאפור בשביל לקדם חלק ממוצריה של סודאל.

== ספונסרים ==
הקבוצה נתמכת כלכלית על ידי הלוטו בבלגיה. בעבר, נתמכה, בין היתר, על ידי חברת סודאל , חברה בלגית שעוסקת בעיקר בסיליקון ובתחום האיטום.

== היסטוריה ==
סגל הקבוצה במרוץ "מונסטרלד ג'ירו" בגרמניה, 2018
הקבוצה התחילה את דרכה ב-1985 בתור "לוטו", היא נחשבה בשנותיה הראשונות לקבוצה קטנה ולא צברה הישגים בכירים וגדולים. אך ב-1990 צירפה את הרוכב הבלגי יוהאן מוזיאו שניצח עבורה את E3 פרייס פלנדרן בשנת 1992 והרבה מרוצים נוספים במשך השנים, באותה עונה ניצח הנריק רדאן בפריז–טור.

ב-1994 השיגה את ההישג הגדול ביותר שלה עד עתה, כשניצחה עם אנדריי צ'מיל את מונומנט פריז - רובה. צ'מיל המשיך להיות רוכב דומיננטי במשך השנים, וניצח גם במילאנו - סן רמו ב-1999. ב-2000 צ'מיל ניצח בעוד מונומנט, הפעם ברונדה ון פלנדרן. ב-2001 צ'מיל ניצח ב-E3 פרייס פלנדרן, וחברו לקבוצה, ריק ורברוח ניצח בלה פלש ואלון. מריו ארטס שיחזר את ההישג של ורברוח, וניצח ב-2002 את המרוץ. באותה עונה, פטר ואן פטגם ניצח את האומלופ הט פולק ובשנה הבאה את הרונדה ון פלנדרן.

עוד ניצחון של הקבוצה במרוץ גדול הגיע ב-2008, כשרובי מקיואן ניצח את קלאסיקת ואטנפול. ב-2009, פיליפ ז'ילבר, רוכב הקבוצה, רשם עונה גדולה שבסופה ניצח במונומנט האיטלקי ג'ירו די לומברדיה. ז'ילבר שיחזר את ההישג בעונה הבאה, וגם ניצח במרוץ אמסטל גולד. ז'ילבר המשיך להראות עליונות מוחלטת כשב-2011, ניצח עבור לוטו את לייז'–בסטון–לייז', סטראדה ביאנקה, מרוץ אמסטל גולד, לה פלש ואלון, קלאסיקה סן סבסטיאן וגרנד פרי קוויבק, בעונה שהפכה אותו לרוכב אגדי ואת לוטו לקבוצה מעוטרת בניצחונות.

ב-2015 ניצח טים ולנס את גרנד פרי מונטריאול, באותה עונה נכנסה סודאל כספונסרית הקבוצה, ושם הקבוצה שונה לשמה הנוכחי. ב-2018, ניצח רוכב הקבוצה טיש בנוט בסטראדה ביאנקה. ב-2019, ניצח ילה וואלייס בפריז–טור.

== סגל הקבוצה ==

== קבוצת הנשים ==
קבוצת הנשים נוסדה ב-2006. נכון ל-2023 קבוצת Lotto Dstny Ladies מדורגת כ-UCI Women's Continental Teams

===סגל===

== קישורים חיצוניים ==

* 

== הערות שוליים ==

קטגוריה:קבוצות אופניים
קטגוריה:בלגיה: אופניים
הר מקגראת' (אנטארקטיקה)

הר מקגראת (באנגלית: Mount McGrath) הוא הר ברכס אראמיס, בהרי הנסיך צ'ארלס שבאנטארקטיקה.

ההר ממוקם 2 קילומטרים צפונית מזרחית להר בושר.

== היסטוריה ==
=== גילוי ומיפוי הרכס ===

הרכס מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של הרכס ניתן לו על ידי ועדת השמות האנטארקטיים של אוסטרליה.

הרכס נקרא על שמו של א. א. מקגראת' (A.E. McGrath), שהיה מכונאי דיזל בתחנת מוסון בשנת 1963.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9692 הר מקגראת'], באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1636 הר מקגראת'], באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9279&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקגראת'], באתר הגאזט האנטארקטי המשווה SCAR של ממשלת אוסטרליה

== הערות שוליים ==

מקגראת'
הברית הצפונית

הברית הצפונית (בשמה הרשמי: החזית האסלאמית המאוחדת לשחרור אפגניסטן; בפרסית: جبهه متحد اسلامی ملی برای نجات افغانستان) הייתה חזית צבאית מאוחדת שנוצרה בסוף 1996, לאחר שהאמירות האסלאמית של אפגניסטן (טליבאן) השתלטה על קאבול בירת אפגניסטן. החזית המאוחדת הורכבה על ידי אישי מפתח של המדינה האסלאמית של אפגניסטן, בייחוד הנשיא בורהנודין רבאני ושר ההגנה לשעבר אחמד שאה מסעוד. החזית כללה בתחילה בעיקר טג'יקים, אך בשנת 2000 מנהיגים מקבוצות אתניות אחרות הצטרפו אליה וביניהם עבדול ראשיד דוסטום, מוחמד מוהאקיק, חאג'י עבדול קאדיר, ואסיף מושני. החזית הצפונית לחמה מלחמה הגנתית נגד ממשלת הטליבאן. הם קיבלו תמיכה מאיראן, רוסיה, טורקיה, הודו, טג'יקיסטן ואחרים, בעוד שהטליבאן קיבל סיוע ותמיכה מפקיסטן. עד 2001, הברית הצפונית שלטה על פחות מ-10% משטח אפגניסטן, בקצה הצפון-מזרחי של המדינה במחוז בדח'שאן. פלישת ארצות הברית לאפגניסטן ב-2001 הובילה לתמיכה ישירה לחזית הצפונית במהלך קרבות שארכו חודשיים, שבסיומן הטליבאן הובס, בדצמבר 2001. עם נסיגתו ונפילתו של משטר הטליבאן, הברית פורקה, וחבריה והארגונים שהרכיבו אותה הצטרפו לממשל חאמיד כרזאי.

עם נסיגת ארצות הברית מאפגניסטן בשנת 2021 והשתלטות הטליבן מחדש על המדינה, כוחות ההתנגדות לטליבן החלו להתכנס פעם נוספת בפנג'שיר שהייתה מעוז החזית הצפונית, ולהניף מחדש את דגלה.
==היסטוריה==
===רקע===
לאחר נפילת המשטר הקומוניסטי הפרו-סובייטי בראשות מוחמד נאג'יבולה ב-1992, הכוחות הפוליטיים באפגניסטן הסכימו על שלום והסכם חלוקת כוח (הסכם פשאוור). ההסכם היווה הבסיס ליצירת המדינה האסלאמית של אפגניסטן (פשטו: دا افغانستان اسلامی دولت) ומינה ממשלת ביניים לתקופה זמנית שהייתה אמורה להיות מוחלפת לאחר בחירות כלליות. כל הכוחות הפוליטיים המרכזיים במדינה היו שותפים בממשלה הזמנית מלבד חיזב-י אסלאמי גולבודין בראשות גולבדין חכמתיאר. תנועתו סירבה להכיר בשלטון החדש וכוחותיה ביצעו מתקפות על כוחות הממשלה בקאבול. חכתיאר ותנועתו קיבלו תמיכה כספית וצבאית מפקיסטן. בנוסף, סעודיה ואיראן התחרו על הגמוניה אזורית ותמכו במיליציות אפגניות שנלחמו אחת בשנייה. דרום אפגניסטן הייתה בשליטת מנהיגים מקומיים שלא סרו למרותה של הממשלה המרכזית בקאבול. בנובמבר 1994 הטליבאן השתלט על קנדהאר והרחיבו את שליטתם למספר מחוזות בדרום ומרכז אפגניסטן. בסוף 1994, רוב המיליציות שנלחמו בקרב השליטה על קאבול הובסו על ידי כוחות הנאמנים לשר ההגנה של הרפובליקה האסלאמית של אפגניסטן בראשות אחמד שאה מסעוד. הפצצות קאבול נפסקו, הממשלה המרכזית החלה בצעדים להשיב הסדר הציבורי ובתי המשפט שבו לעבוד. ואולם טליבאן התחזק וב-27 בספטמבר 1996 כוחותיו של אחמד שאה מסעוד נאלצו לסגת מהעיר עם המתקפה של טליבאן, שבאותו היום הכריז על האמירות האסלאמית של אפגניסטן.

===יצירת החזית הצפונית המאוחדת===
אחמד שאה מסעוד ועבדול ראשיד דוסטום שהיו אויבים בעבר יצרו את הברית הצפונית נגד הטליבאן.

==קישורים חיצוניים==

* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אפגניסטן: צבא וביטחון
קטגוריה:אפגניסטן: היסטוריה
כוח אכיפת החוק של איראן

כוח אכיפת החוק של איראן (בפרסית: نیروی انتظامی جمهوری اسلامی ایران) הוא כוח המשטרה באיראן. נוסד בתחילת 1992 על ידי מיזוג של השהרבאני (פרסית: شهربانی) הז'נדרמיה האיראנית (פרסית: ژاندارمری دولتی) וועדות המהפכה האסלאמיות (פרסית: کمیته‌های انقلاب اسلامی) לכדי כוח מאוחד. הכח כולל למעלה מ-260,000 שוטרים, 17% מתוכם הן נשים. הכח כולל מספר יחידות לרבות יחידת משמר גבול ומצוי תחת השליטה של משרד הפנים .

==היסטוריה==
לאחר המהפכה האיראנית בשנת 1979, שני ארגוני השיטור המרכזיים, הז'נדרמיה והמשטרה הלאומית (שהרבאני) עברו ארגון מחדש. מנהיגי הרפובליקה האסלאמית שזה עתה קמה מינו במהירות את הז'נדרמריה וקציני משטרה הנאמנים למהפכה כדי להחיות ולארגן מחדש את שני הגופים תחת הרפובליקה האסלאמית. לפחות שבעה קצינים קיבלו את הובלת המשטרה הלאומית בין השנים 1979 ל-1983. אל"ם ח'ליל סמימי, מונה בשנת 1983 על ידי עלי-אכבר נאטק-נורי, שר הפנים בשעתו, אשר נזקף לזכותו ארגון מחדש של המשטרה הלאומית על פי ההנחיות האסלאמיות של ה- IRP. הז'נדרמריה הלכה בדרך דומה. שבעה מינויים בוצעו בין 1979 ל -1986, מה שהוביל לארגון מחדש מלא. זאת בנוסף לתא"ל אחמד מוחקקי, המפקד בתקופה הרפובליקנית המוקדמת שהוצא להורג בסוף קיץ 1980 וחמישה קולונלים שטוהרו. אל"ם עלי קוצ'קזאדה מילא תפקיד מרכזי בארגון מחדש וחיזוק הז'נדרמריה לאחר קריסתה הקרובה בתקופה המהפכנית המוקדמת. המפקד בשנת 1987, אל"ם מוחמד סוהראבי, כיהן בתפקיד זה מאז פברואר 1985 והיה הקצין הבכיר הראשון שעלה מהשורות.

החל משנת 1987, המשטרה הלאומית והז'נדרמריה שיקפו את האידאולוגיה של המדינה. למרות פעולות הביטחון הפנימיות היקרות שלהם, תפקידי שני הגופים הוגבלו על ידי ההשפעה הגוברת של הספה והבסיג'. הז'נדרמריה פורקה בשנת 1991 יחד עם ועדות המשטרה הלאומית והמהפכה האיסלאמית. כל שלושת הארגונים הללו מוזגים לכוח אכיפת החוק של ימינו.

המשטרה הלאומית של איראן פעלה עם כ -200,000 שוטרים בשנת 1979. המשטרה הלאומית הייתה גם תחת משרד הפנים, ותחומי האחריות שלה כללו את כל הערים בהן יותר מ -5,000 תושבים, לפחות 20 אחוז מהאוכלוסייה. בנוסף המשטרה הלאומית הייתה אחראית על נוהלי דרכון והגירה, הנפקה ובקרה של תעודות זיהוי של אזרחים, רישוי ורישום נהיגה ורכב, ושיטור ברכבות ושדות תעופה. חלק מתפקידיהם נקלטו במשרד משמרות המהפכה האסלאמית בשנים הראשונות לאחר המהפכה, ושיתוף הפעולה בין שני כוחות אלו נראה נרחב.

ראש כוח אכיפת החוק של איראן מאז שנת 2015 הוא חוסיין אשתר. בעקבות פעילות הדיכוי האלימה של כוח אכיפת החוק של איראן את ההפגנות באיראן (2019–2020) וההפגנות באיראן (2022), ובפרט פרשת מותה של מהסא אמיני הטילו ארצות הברית ובריטניה סנקציות נגד בכירים בכוח אכיפת החוק.

==קישורים חיצוניים==

* 

קטגוריה:איראן: צבא וביטחון
קטגוריה:משטרות מדינתיות
הדיוויזיה ה-38 (האימפריה הגרמנית)

הדיוויזיה ה-38 (בגרמנית: 38. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 באפריל 1899, וחייליה גויסו מתורינגיה, ובפרט מאזור ארפורט.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-11 בפיקוד אוטו פון פליסקו, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות. לאחר מכן הועברה לחזית המזרחית, שם לחמה בקרב הראשון על האגמים המזוריים, ולאחר מכן בקרבות נוספים, ביניהם מתקפת גורליצה-טרנוב והנסיגה הגדולה. בשנת 1915 הועברה שוב לחזית המערבית, שם לחמה בקרבות שונים בזירה. בשנת 1916 היא לחמה בקרב ורדן ובהקרב על הסום, ובשנת 1917 היא לחמה בקרב אראס ובקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-5 ביולי 1919 פורקה הדיוויזיה.

==מפקדים==
* גנרל-לוטננט יוליוס היינריך פון גנינגן-שטיינג (1 באפריל 1899 - 8 ביולי 1900)
* גנרל-לוטננט ארנולד פון בהם (9 ביולי 1900 - 17 באפריל 1903)
* גנרל-לוטננט גאורג פון קלייסט (18 באפריל 1903 - 23 בינואר 1907)
* גנרל-לוטננט קורט פון מנטויפל (24 בינואר 1907 - 6 ביולי 1909)
* גנרל-לוטננט אלפרד פון שטוברג (7 ביולי 1909 - 20 באפריל 1911)
* גנרל-לוטננט הרמן פון רמפאכר (21 באפריל 1911 - 20 בינואר 1913)
* גנרל-לוטננט ארנסט וגנר (27 בינואר 1913 - 26 באוקטובר 1914)
* גנרל-לוטננט אדולף פון דר אש (27 באוקטובר 1914 - 30 במאי 1915)
* גנרל-מיור הרמן שולטהייס (1 ביוני 1915 - 27 בדצמבר 1918)
* גנרל-לוטננט טראוגוט פון זאוברצווייג (28 בדצמבר 1918 - 5 ביולי 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

38
38
חואן הוהברג

חואן הוהברג (בספרדית: Juan Hohberg; 19 ביוני 1926 – 30 באפריל 1996) היה כדורגלן ומאמן יהודי אורוגוואי, ששיחק בעמדת החלוץ.<ref></ref>

==ביוגרפיה==
הוהברג נולד בקורדובה שבארגנטינה. הוא החל לשחק כדורגל בשנת 1946 עבור סנטראל קורדובה (רוסאריו) לפני שעבר לשחק שנה לאחר מכן ברוסאריו סנטראל. בשנת 1948 עבר לאורוגוואי שם שיחק עבור פניארול, עימה זכה בשש אליפויות. לקראת סוף הקריירה שיחק בקבוצה ראסינג מונטווידאו, ובקוקוטה דפורטיבו הקולומביאנית.

בנבחרת אורוגוואי כבש 3 שערים, אשר כולם נכבשו במסגרת מונדיאל 1954 שנערך בשווייץ. הוהברג כבש צמד נגד הונגריה בשלב חצי הגמר, בו ניצחה הונגריה בתוצאה 4–2 בהארכה מצמד שערים של שנדור קוצ'יש. במשחק על המקום השלישי פגשה אורוגוואי את אוסטריה והוהברג כבש גם במשחק הזה, אך אוסטריה ניצחה בסיום 3–1 ואורוגוואי סיימה את הטורניר במקום הרביעי.

לאחר פרישתו פנה הוהברג לקריירת אימון, והדריך את נבחרת אורוגוואי במונדיאל 1970 שנערך במקסיקו, וסיים עימה פעם נוספת במקום הרביעי. הוא אימן את הקבוצות הפרואניות אוניברסיטריו דה דפורטס ואליאנסה לימה, וזכה פעם אחת באליפות פרו עם אוניברסיטריו בשנת 1974, ופעמיים עם אליאנסה לימה בשנים 1977 ו-1978.

הוהברג נפטר ב-30 באפריל 1996, בלימה שבפרו, בגיל 69. נכדו, אלחנדרו הוהברג, הוא כדורגלן בהווה.

==קישורים חיצוניים==

== הערות שוליים ==

קטגוריה:כדורגלנים יהודים
קטגוריה:כדורגלנים אורוגוואים
קטגוריה:חלוצי כדורגל יהודים
קטגוריה:חלוצי כדורגל אורוגוואים
קטגוריה:כדורגלני נבחרת אורוגוואי
קטגוריה:מאמני נסיונל
קטגוריה:מאמני פנאתינאיקוס בכדורגל
קטגוריה:מאמני פניארול
קטגוריה:מאמני אליאנסה לימה
קטגוריה:כדורגלני רוסאריו סנטראל
קטגוריה:כדורגלני פניארול
קטגוריה:כדורגלני ראסינג מונטווידאו
קטגוריה:כדורגלני קוקוטה דפורטיבו
קטגוריה:מאמני כדורגל אורוגוואים
קטגוריה:כדורגלני מונדיאל 1954
קטגוריה:ילידי 1926
קטגוריה:אורוגוואים שנפטרו ב-1996
דוד שלמה מרגליות

הרב דוד שלמה מרגליות (1822 - 11 באפריל 1890 כ"א בניסן ה'תר"נ) היה רב ופוסק בחצי השני של המאה ה-19. בין השאר, שימש כרבה של קלווריה כעשר שנים, ורבה של אוסטרוב מזובייצקה.

==ביוגרפיה==

נולד לרבי יצחק מרגליות. בשנות נעוריו למד בישיבתו של רבי אברהם לנדא.

בזיווג ראשון היה חתנו של הרב אריה לייב צינץ.

בזיווג שני נישא לרייצא בתו של רבי יחיאל צבי אונגר שהיה גם חמיו של הרב חיים הלברשטאם מצאנז בזיווגו השלישי, ובנו של האדמו"ר הרב מרדכי דוד אונגר.

במהלך השנים כיהן כרב בסדרת עיירות, בהן דז'יאלושין, לוקוב, נובי קורצ'ין, קלווריה שבליטא ואוסטרוב מזובייצקה<ref>ראה הקדמת ספרו ובספר ה'יזכור' על אוסטרוב מזובייצקה</ref>.

נפטר בשביעי של פסח תר"נ ונקבר בבית החיים החדש של קרקוב.

===גילוי קברו===
בתחילת שנת תש"פ (2019) נחשפה מצבת קברו בבית הקברות החדש שברחוב Miodowa 55 בקרקוב בסמוך לקברו של הרב שמעון סופר.

==ספריו==
* חידושי מהרשדם על סוגיות הש"ס ופסקי הרמב"ם, חלק א' תרל"ז (1877), חלק ב' שנת תרמ"ב (1882)
==קישורים חיצוניים==
* [https://hebrewbooks.org/6887 חידושי מהרשדם] באתר HebrewBooks

==הערות שוליים==

קטגוריה:רבנים פולנים
קטגוריה:רבנים חרדים
הדיוויזיה ה-40 (האימפריה הגרמנית)

הדיוויזיה ה-40 (הסקסונית ה-4) (בגרמנית: 40. Division (4. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 באפריל 1899, וחייליה גויסו מממלכת סקסוניה, ובפרט מאזור קמניץ.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-19 (הסקסוני ה-2) בפיקוד מקסימיליאן פון לאפרט, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות, לרבות קרב שרלרואה, וכן השתתפה בקרב על המארן. באוקטובר 1914 הועברה הדיוויזיה תחת פיקוד הארמייה השישית, ולחמה עימה במרוץ אל הים ובקרב איפר הראשון. לאחר מכן השתתפה הדיוויזיה בקרבות שונים בחזית המערבית, ובבכלל זה בקרב ארטואה השני וקרב ארטואה השלישי. בשנת 1916 היא לחמה בקרב ורדן ובהקרב על הסום, ובשנת 1917 היא לחמה בקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-22 בפברואר 1919 פורקה הדיוויזיה.

==מפקדים==
* גנרל-לוטננט לותר פון האוזן (1 באפריל 1899 - 22 במרץ 1901)
* גנרל-לוטננט אלכסנדר ויצטום פון אקסטדט (23 במרץ 1901 - 21 באפריל 1904)
* גנרל-לוטננט וילהלם לאופולד ורנר פון באסה (22 באפריל 1904 - 24 במרץ 1907)
* גנרל-לוטננט פליקס בארת (25 במרץ 1907 - 22 באוקטובר 1908)
* גנרל-לוטננט מקסימיליאן פון לאפרט (23 באוקטובר 1908 - 27 בנובמבר 1911)
* גנרל-לוטננט טראוגוט לויקארט פון וייסדורף (28 בנובמבר 1911 - 28 באפריל 1913)
* גנרל-לוטננט לאו גץ פון אולנהוזן (29 באפריל 1913 - 14 בספטמבר 1916)
* גנרל-לוטננט יוהאן מייסטר (15 בספטמבר 1916 - 22 בפברואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

40
40
קיצור תולדות האוהבים

קיצור תולדות האוהבים הוא סרט קולנוע ישראלי משנת 1996 בכתיבתו, הפקתו ובימויו של יצחק צפל ישורון עם שמואל קלדרון, נתן סגן-כהן, נטע מורן ואביבה גר בתפקידים הראשיים.

העלילה היא דרמה רומנטית על יחסים מורכבים בין שני זוגות חברים. חברותם של שני הגברים נקטעת, כשמתעוררת מסכת בגידות ושקרים שמנהל כל אחד, כולל גם נשותיהם.

הסרט זכה בפרס הסרט הטוב בפסטיבל חיפה, 1996 והיה מועמד לפרס אופיר על הבימוי (1997).

==תקציר העלילה==
שאול (שמואל קלדרון) ורמי (נתן סגן-כהן) הם חברים שנים רבות. שאול נשוי לשולה (אביבה גר) אך היחסים ביניהם מתוחים. רמי (נתן סגן-כהן) נשוי לתמי (נטע מורן) ולהם בת, ללי (יולי בארי). רמי מנהל יחסים עם נסטסיה (יבגניה דודינה), עולה חדשה מרוסיה ותמי יודעת מזה אך רמי מכחיש.

שולה הייתה בעבר חברתו של שאול אך התאהבה ברמי. רמי לא רצה לאכזב את חברו וניתק את הקשרים איתה וההיא נישאה לשאול אך המשיכה לאהוב את רמי.

לילה אחד כששולה לבד בדירה היא מבחינה בגבר מציץ (דביר בנדק). לפני שהיא קוראת למשטרה הוא מתחיל בשיחה אתה ואומר שהוא בתפקיד של חוקר פרטי ומשקיף לדירה אחרת. מתפתחת ביניהם שיחה ובעקבותיה הם מתחילים להתגפף. שאול חוזר ומוצא אותם והגבר נמלט ושאול רודף אחריו עם סכין שלופה אך הגבר מצליח להתחמק.

שאול מספר על כך לרמי ותמי אך גם הם נמצאים במשבר. תמי עוזבת את רמי ונוסעת לאילת. בעקבותיה מגיע שאול. רמי בינתיים מנצל זאת ומתקרב לשולה, ואף שוכב איתה.

מאוחר יותר מגיע רמי לאילת, ורמי מוצא את חברו שאול יחד עם תמי אשתו במיטה, ולא אכפת לו ששניהם שוכבים, כאשר תמי רואה בזה נקמה על בגידותיו עם נסטיה, ושולה אשתו של חברו שאול.

לבסוף הזוגות מתאחדים ואף חוזרים לחיי זוגיות, שאול חוזר לאשתו שולה, ורמי לאשתו תמי, וכולם מתפייסים.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| שמואל קלדרון || שאול
|-
| נתן סגן-כהן|| רמי
|-
| נטע מורן || תמי
|-
| אביבה גר || שולה
|-
| יבגניה דודינה || נסטסיה
|-
| יולי בארי || ללי
|-
| דביר בנדק || בלש מציץ
|}

==קישורים חיצוניים==

* [https://www.cinemaofisrael.co.il/קיצור-תולדות-האוהבים/ קיצור תולדות האוהבים], בספר הקולנוע הישראלי
* 

קטגוריה:סרטי 1996
קטגוריה:סרטים ישראליים
קטגוריה:סרטים בעברית
קטגוריה:סרטי יצחק צפל ישורון
קטגוריה:סרטי דרמה ישראליים
קטגוריה:סרטים ישראליים משנת 1996